laion/Wikipedia-Exotic huggingface dataset:
אג'ון איליג'אלי

אלי אג'ון איליג'אלי (בטורקית: Ali Acun Ilıcalı;‏ נולד ב-29 במאי 1969 באיסטנבול, אדירנה) הוא מנחה טלוויזיה ויזם טורקי שהקים תאגיד תקשורת שבבעלותו מספר ערוצי טלוויזיה. אג'ון איליג'אלי נולד באדירנה במזרח טורקיה. אביו הוא ממוצא אזרי. לאחר סיום בית הספר איליג'אלי עבר לאיסטנבול והחל לימודי אנגלית באוניברסיטה, ועוד לפני סיום לימודי התואר הוא פנה לעסקים ועבודה בטלוויזיה. בגיל 22 החל לעבור בטלוויזיה הטורקית ככתב ספורט. בשנת 2002 הוא התחיל להפיק תוכניות טלוויזיה. בין תוכניותיו הראשונות הייתה Acun Firarda שבמהלך הכנתה הוא סייר בכ-100 מדינות. לאור ההצלחות, בשנת 2004 החליט אג'ון להקים חברת תקשורת בשם "אג'ון מדיה". החברה זכתה בזיכיון לתוכניות לרבות ביניהן: The Voice, Deal or no Deal?, Fear Factor, Survivor, MasterChef, Got Talent, Dancing with the Stars, Rising Star. תוכניות אלה זכו להצלחה רבה בטורקיה. בשנת 2008 רכש אג'ון את ערוץ הטלוויזיה TV8 ואחוזי צפייה של הערוץ גדלו באופן משמעותי. בשנת 2016 אג'ון נכנס לשוק הטלוויזיה ביוון. תוכניותיו שודרו בערוץ Skai TV עם אחוזי צפייה של 70%. באותה שנה הוא התחיל להפעיל בטורקיה ערוץ בידור חדש בשם TV8.5. אג'ון פיתח תוכנית טלוויזיה חדשה בשם Exatlon והצליח למכור את הזכויות לערוצי טלוויזיה בארצות הברית, מקסיקו, רומניה, ברזיל ומדינות נוספות. בשנת 2021 אג'ון הקים אתר אינטרנט עם תוכן משפחתי. תוך שנה הוא הגיע ל-1.5 מיליון משתמשים רשומים. בינואר 2022 התאגיד שבראשותו רכש את המועדון הבריטי "האל סיטי". אג'ון היה נשוי שלוש פעמים ונולדו לו 4 בנות. מדיה וקבצים בנושא אג'ון איליג'אלי בוויקישיתוף אתר האינטרנט הרשמי של אג'ון איליג'אלי אג'ון איליג'אלי, ברשת החברתית אקס (טוויטר) אג'ון איליג'אלי, ברשת החברתית אינסטגרם ראיון עם אג'ון Club Statement, www.hullcitytigers.com (באנגלית)
טילר

האם התכוונתם ל... אבי טילר – קצין משטרה ישראלי ברייסון טילר – מוזיקאי אמריקאי נדיה טילר – שחקנית אוסטרית טלר טיילר
יצחק לייב טופורובסקי

יצחק לייב טופורובסקי (במקור טאפארובסקי; 1860 – 5 בספטמבר 1938) היה מחלוצי העלייה הראשונה, ממייסדי ראשון לציון, והנפח של המושבה. ממציא מחרשה ארצישראלית ומשחזה אוטומטית ומקים הראינוע הראשון בארץ ישראל. טופורובסקי, בנם של מיכל וגיטל, נולד ביקטרינוסלב (כיום דניפרו), רוסיה. בגיל 16, בשנת 1876, עזב את בית הוריו בדרכו לארץ ישראל דרך קושטא שבטורקיה, שם עבד כשוליה אצל נפח דודי נחושת ולאחר מכן עלה לישראל. הוא הצטרף לקבוצת מייסדי ראשון לציון והפך לחרש הברזל לכלי ומכשירי המתיישבים. טופורובסקי נמנה עם מייסדי הכורמות בארץ ישראל ביחד עם אשר לוין ושמואל אוסטשינסקי, רכש אדמות בראשון לציון, ניגן בחצוצרה בתזמורת המושבה, והקים את הראינוע הראשון בארץ ישראל. טופורובסקי התקין מחרשת ברזל מתקדמת, בין המצאותיו הייתה "משחזה אוטומטית" להשחזת החרמשים. בית המלאכה שלו הפך לבית אולפנה לחרשי מתכת צעירים ומקום לינה לעולים החדשים. רבים מבני המושבה הכתירו אותו כבורר בסכסוכיהם ואף מינוהו אפוטרופוס על יורשיהם ועל רכושם. בשנת 1917 הקים יצחק לייב ראינוע בחצר ביתו, סמוך לבית הספר "חביב". כשנה לאחר הקמתו, פקד את המשפחה אסון קשה כאשר שריפה פרצה בראינוע ובנו אהרון, שהיה אחראי על הקרנת הסרטים, נספה בעת הקרנה כתוצאה מכך נסגר הראינוע. טופורובסקי היה האחראי הראשי על הנפחייה שביקב המקומי. הוא תיקן את כלי עבודתיהם של הפלאחים הערבים המקומיים. הוא חיבר ותיקן פרסות ברזל של בהמות עבודה, ועם הזמן נהפך למומחה בריפוי בהמות. כאשר נתקלו חופרי הבאר שבתחתית הגבעה במושבה ראשון לציון, בשכבת סלע, התקין עבורם טופורובסקי מפסלת ברזל חזקה על המקדח ששלח הברון רוטשילד, מה שאפשר את המשך החפירה. בין השנים 1882–1883, חקר ולמד את תכונות המחרשות השונות והצליח לקבוע אילו כלים עובד אדמה בישראל צריך וכיצד אפשר לשכלל אותם, ובראשם את המחרשה. בזכות המצאתו חלה מהפכה בטכניקה החקלאית. המחרשה הייתה חזקה ועמידה, בדומה לזו המקובלת בקרב הפלאחים בסביבות ראשון לציון, ומותאמת לטיב הקרקעות שלהם. אמנם התחוללה מהפכה בטכניקה החקלאית, אך חידושו לא הגיע אל מאה משפחות עובדי האדמה היהודיים, שהיו אז בארץ; גם כשהגיע, פסלו פקידי הברון כל כלי שלא היה ידוע להם מארץ מוצאם. טופורובסקי התחתן עם קריינה עטרה ולהם נולדו תשעה ילדים. ח"כ בועז טופורובסקי הוא נינו. רחוב בראשון לציון קרוי על שמו. יצחק ליב טופורובסקי, באתר-אלבום המשפחות הממוחשב מטעם מוזיאון ראשון-לציון. שמואל אביצור, ממציאים ומאמצים: מחוללי המהפיכה בדרכי הייצור בארץ, מחרשת יצחק ליב טופורובסקי: "מתקופת העץ לתקופת הברזל", בהוצאת יד יצחק בן-צבי; מוזיאון ארץ ישראל, תל אביב. באתר הספרייה הווירטואלית של מטח - המרכז לטכנולוגיה חינוכית איילת רוטה-גבאי, וונדליזם במצבת אחד ממייסדי ראשון לציון: "זה לא קרה בגרמניה אלא בישראל", אתר mynet ראשון לציון, 22 באפריל 2018 יצחק ליב טופורובסקי, באתר-אלבום המשפחות הממוחשב מטעם מוזיאון ראשון-לציון. שחר חי, מסע נוסטלגי בעקבות בתי הקולנוע הראשונים בראשל"צ, באתר nrg‏, 3 באפריל 2010 טופורובסקי יצחק ליב, הנפח, באתר ראשון לציון עיר עם נוסטלגיה, ‏2020-04-04 שחר חי, מסע נוסטלגי בעקבות בתי הקולנוע הראשונים בראשל"צ, באתר nrg‏, 3 באפריל 2010 בד בבד, 100 שנים של סרטים בארץ פרק א' עמ' 24, בכתב העת סינמטק-תל אביב גיליון 94, 1998. העיר ראשון לציון-סקירה היסטורית-תקופת המושבה, עיריית ראשון לציון שמואל אביצור, מחרשת יצחק ליב טופורובסקי: "מתקופת העץ לתקופת הברזל" מתוך הספר: ממציאים ומאמצים: מחוללי המהפכה בדרכי הייצור בארץ, באתר הספרייה הווירטואלית של מטח - המרכז לטכנולוגיה חינוכית
יחיאל טרכטנברג

יחיאל טרכטנברג (1866 - 21 בינואר 1937) היה בין מייסדי "אגודת הפועלים", ראש ועד ההגנה וראש המועצה של ראשון לציון. טרכטנברג נולד באונגני, בסרביה (כיום במולדובה). עלה לארץ ב-1886, תחילה עבר צפונה ליסוד המעלה ושם קיבל נחלה אך כתוצאה מהתנאים הביטחוניים והאישיים, הוא החליט לעבור דרומה לראשון לציון. בראשון לציון הוא רכש אדמה בשטח 22 דונם, שם נטע כרם ובנוסף עבד כפועל חקלאי שכיר. לטרכטנברג היה ידע רחב בכל תחומי החקלאות והוא הרחיב את המשק לעסוק בנטיעות, גידול ירקות, בהמות, עופות וכוורות דבורים. בבעלותו, על חלקת אדמתו, הייתה באר מים. טרכטנברג נשא את שפרה לבית סמילנסקי, אחותו של משה סמילנסקי, חלוצה ציונית. ביתם היווה מרכז לצעירי המושבה, פועליה ואיכריה הצעירים. הוא לקח חלק במרידה כנגד פקידות הברון רוטשילד, כאשר שפרה הנהיגה את המרד וכתבה רשימות ברוסית, שאותן שלחה לעיתונים בחוץ לארץ. נולדו להם בת אחת ובן אחד: חנה ועזרא. לאחר פטירתה של שפרה ממלריה בגיל צעיר, נשא טרכטנברג את ד"ר מרים לויצקי ונולדו להם שני בנים: אלחנן ואשר. טרכטנברג השתתף בייסוד "אגודת הפועלים" והיה חבר וועד המושבה שנים רבות. בתקופתה הראשונה של חדרה היה מורה דרך ומדריך חקלאי לעולים חדשים. בעקבות המאורעות ביפו, באחד במאי 1921, נבחר טרכטנברג לראש ועד ההגנה של ראשון לציון. לאחר מכן, בשנת 1932 נבחר להיות ראש המועצה (הוועד) של המושבה. בשנות כהונתו התקיימה חגיגת יובל החמישים של ראשון לציון, בה קשטו את המושבה באורות וחגגו את הצלחת היישוב בביקור של הברון אדמונד די רוטשילד. בשנים 1933 - 1934 כיהן טרכטנברג כראש הוועד החקלאי השביעי. נקבר בראשון לציון. בשנת 1939 טרכטנברג נרשם בספר הזהב של קק"ל על ידי חקלאי ראשון לציון. ביוגרפיה של יחיאל טרכטנברג באתר עיריית ראשון לציון אלבום המשפחות ראשון לציון, ביוגרפיה של יחיאל טרכטנברג דוד יודילוביץ, ראשון-לציון התרמ"ב-התש"א, כרמל מזרחי, 1941 אלבום המשפחות ראשון לציון
יעקב קנר (ראשון לציון)

יעקב מנדל קנר (כנר) (1839–1929) היה יו"ר וועד המושבה העשירי של ראשון לציון. יעקב מנדל קנר נולד בבוקרשט, רומניה בשנת 1839 לחוניה אברהם ולרייזל קנר. בשנת 1881 קנר היגר לביירות, התגורר שם כשש שנים ועסק שם בפחחות אומנותית. בשנת 1886 יחד עם רעייתו בתיה ואמו רייזל, התיישב בראשון לציון, רכש את בית יוסף פיינברג והפך לכורם. בשנת 1900, בנה את ביתו במרכז המושבה, ברחוב רוטשילד, בית קנר, אשר שימש במשך שנים רבות מרכז לפעילויות ההגנה ומרכז להדרכה לעזרה ראשונה. בתקופה מסוימת התקיימו בו לימודים של כיתות בית הספר העממי בשל מחסור בכיתות בבניין בית הספר. במרתף הבית פעל חדר ניתוח ובית חולים, לשם הובאו פצועי והרוגי הפרעות ומלחמת השחרור. החל משנת 1940, ובמשך ארבעים וחמש שנים, שימש הבית כ-"בית מגן דוד אדום" ובמקביל, כתחנת מכבי אש. כנר כיהן פעמים מספר כחבר בוועד המושבה, ובשנת 1907 עמד בראש הוועד. בשנה זו הותקנו תקנות חדשות בבית המרקחת, נוסד "בית כביסה" לצמר ונחגג חג היובל לייסוד המושבה. קנר ורעייתו תרמו מכספם את ביתם לצורכי ציבור וכן תרמו להקמת בית העלמין בעיר. דוד יודילוביץ, ראשון לציון - 1882–1941, ראשון לציון: כרמל מזרחי, 1941 אלבום המשפחות, באתר אלבום המשפחות
ג'אד ספנס

דיופ טהוטי ג'אד-הוטפ ספנס (באנגלית: Diop Tehuti Djed-Hotep Spence; נולד ב-9 באוגוסט 2000) הוא כדורגלן אנגלי המשחק בעמדת המגן הימני והקשר במטוטנהאם הוטספר. ספנס הוא ממוצא קנייתי וג'מייקני. הוא החל לשחק כדורגל במחלקת הנוער של פולהאם, וביולי 2018 חתם במידלסברו מהצ'מפיונשיפ. הוא ערך את הופעת הבכורה שלו בקבוצה הבוגרת ב-24 באוגוסט 2018, בתיקו 3–3 עם נוטס קאונטי במשחק גביע הפוטבול ליג. ב-26 בדצמבר 2019 כבש את שערו הראשון בקבוצה, בניצחון הליגה 1–0 על האדרספילד טאון. ב-1 בספטמבר 2021 הושאל לעונה אחת לנוטינגהאם פורסט מהצ'מפיונשיפ. לאחר שהרשים במהלך העונה, בתום העונה העפיל עם הקבוצה לפרמייר ליג, תוך שבמרץ 2022 זכה בתארים "שחקן החודש הצעיר בליגה" ו"שחקן החודש בליגה", ושער שכבש נגד קווינס פארק ריינג'רס זכה בתואר "שער החודש בליגה". בתום העונה הוא אף נכנס לנבחרת העונה בליגה. ב-19 ביולי 2022 חתם בטוטנהאם הוטספר, ששילמה עליו 12.5 מיליון לירות שטרלינג. ב-28 באוגוסט ערך הופעת בכורה בקבוצה, בניצחון 0–2 על קבוצתו לשעבר, נוטינגהאם פורסט. ב-31 בינואר 2023 הצטרף ספנס לסטאד רן מליג 1 בהשאלה עד תום העונה. ב-30 באוגוסט 2023 הושאל לעונה אחת ללידס יונייטד מהצ'מפיונשיפ. ב-2 בספטמבר ערך הופעת בכורה כשנכנס כמחליף במשחק מול שפילד ונסדיי שהסתיים ב-0-0. בינואר 2024 סיים את ההשאלה בקבוצה. ב-11 בינואר 2024 הושאל לגנואה עד לסוף העונה. ג'אד ספנס, באתר Transfermarkt ג'אד ספנס, באתר Soccerway ג'אד ספנס, באתר BDFutbol ג'אד ספנס, באתר WorldFootball.net ג'אד ספנס, באתר FootballDatabase.eu ג'אד ספנס, באתר ESPN Exclusive: Stephen Odubola and Karla-Simone Spence Talks "Blue Story", The Knockturnal, ‏2020-05-02 (באנגלית אמריקאית) "Boro beat Notts County on penalties". BBC Sport (באנגלית בריטית). נבדק ב-2022-06-12. Nottingham Forest Football Club, Djed Spence signs on loan, Nottingham Forest Football Club Djed Spence scoops Young Player of the Month award, www.efl.com (באנגלית בריטית) Nottingham Forest Football Club, Spence named Sky Bet Championship Player of the Month, Nottingham Forest Football Club Goal of the Month: March winners, www.efl.com (באנגלית בריטית) Nottingham Forest Football Club, Spence nominated for Sky Bet Championship Goal of the Month, Nottingham Forest Football Club Football Manager EFL Team of the Season line-ups announced, www.efl.com (באנגלית בריטית) Leeds United 0 Sheffield Wednesday 0, BBC Sport, 2 September 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אד ספנס".
אדום (פירושונים)

האם התכוונתם ל... אַדוֹם: אדום – אחד משלושת צבעי היסוד. תת-אדום (אינפרא-אדום) – קרינה אלקטרומגנטית שלה אורך גל ארוך משל האור הנראה. צבע אדום – אזעקת ירי קסאמים בשדרות ויישובי עוטף עזה הצבא האדום – הכינוי של צבא הקבע של ברית המועצות. לאחר התפרקות ברית המועצות בדצמבר 1991, התפרק הצבא האדום לרפובליקות השונות שקמו, ורובו הפך לצבא הרוסי במסגרת הכוחות המזוינים של הפדרציה הרוסית שלושת הצבעים: אדום – סרט בטרילוגיית שלושת הצבעים (אנ') של קשישטוף קישלובסקי אדום (אלבום) – אלבום של איגי וקסמן אֶדוֹם: הרי אדום – הרים בדרום-מערב ירדן אדום (עם) – אחד מעמי המזרח הקדום "אדום" – כינויו של עשיו, אחיו של יעקב אבינו שמש-אדום – עיר קדומה בארץ כנען אָדוּם: שמו העברי של מטבע הזהב דוקט שהיה הילך החוקי ברוב חלקי איטליה והיה בעל ערך זהה לזה של הפלורין של פירנצה שהחליף אותו במהלך המאה ה-16 הנהר האדום אדומים רד אפור (פירושונים) ירוק (פירושונים) כחול (פירושונים) לבן (פירושונים) סגול (פירושונים) שחור (פירושונים)
רומיאנה ז'לבה

רוּמִיָאנָה רוּסֶבָה זֶ'לֶבֶה (בבולגרית: Румяна Русева Желева;‏ נולדה ב-18 באפריל 1969, נובה זאגורה, הרפובליקה העממית של בולגריה) היא פוליטיקאית וסוציולוגית בולגרייה אשר כיהנה מיולי 2009 ועד ינואר 2010 כשרת החוץ של בולגריה בממשלתו של בויקו בוריסוב. רומיאנה ז'לבה נולדה בנובה זאגורה, היא רכשה השכלה אקדמית בסוציולוגיה באוניברסיטת סופיה, ובהמשך דוקטורט בסוציולוגיה מאוניבריטת מגדבורג. היא הצטרפה למפלגת אזרחים למען פיתוח אירופי של בולגריה (ГЕРБ) בהנהגת בויקו בוריסוב ובין 2007–2009 כיהנה כחברת הפרלמנט האירופי. בין יולי 2009 לינואר 2010 כיהנה כשרת החוץ של בולגריה. בהמשך הועלתה מועמדותה לתפקיד נציבת האו"ם לניהול משברים, אך בשל חשדות לקשרים של בעלה עם המאפיה הרוסית נדחתה המועמדות. בעקבות החשדות, התפטרה ז'לבה מתפקיד שרת החוץ וסיימה את חייה הפוליטיים בבולגריה. מדיה וקבצים בנושא רומיאנה ז'לבה בוויקישיתוף Bulgaria backpedals on Turkey compensation claim, באתר האובזרבר (באנגלית).
אבי אוריה

אָבִי אוֹרִיָּה (נולד ב-15 במאי 1949) הוא שחקן תיאטרון, טלוויזיה וקולנוע ומדבב ישראלי. זוכה פרס התיאטרון הישראלי לשנת 2015 לשחקן בתפקיד-משנה, על משחקו במחזה "חתולה על גג פח לוהט", שהועלה בתיאטרון בית ליסין. אחרי שירותו בצה"ל בלהקת חיל הים, למד באקדמיה המלכותית לאמנות הדרמה בלונדון שבאנגליה. לאחר שהופיע במספר תיאטראות באנגליה עבר לניו יורק והשתתף במספר הצגות תיאטרון ותוכניות טלוויזיה. לאחר חזרתו ארצה בשנת 1979 הופיע בהצגות "חקירה חוזרת בדבר מותו המוזר של אנרכיסט מפוקפק", "מכולת", "כותרת ראשית", "המשפט", "מקהלת אי הסכמה", "רציחות קטנות", "מיס דייזי", "חלון בלהות", "מסעותי עם דודתי", "אידיוט לארוחה", "אמנות", "בעל בריבוע", "מבזק חדשות", "פרפר ברשת", "איסמעיליה", "ברוקלין בוי", "שעה וחצי איחור", "הנערה מהכפר", "שמו הולך לפניו", "מראה מעל הגשר", "חתולה על גג פח לוהט", "המדריך למטייל בוורשה", "חוף דייטונה" ו"אטום" בתיאטראות הבימה, הקאמרי, תיאטרון בית ליסין, התיאטרון העברי, תיאטרון החאן ותיאטרון באר שבע. בנוסף הופיע במספר סרטי קולנוע וסדרות טלוויזיה, בהם הסרטים "חסמבה ונערי ההפקר" של יואל זילברג (1971), "החורף האחרון" לצד יונה אליאן (1984), ההפקה הבינלאומית "לך, תחייה ותהייה" (2005) וב"איזה מקום נפלא" שזכה בפרס אופיר לצד אורי גבריאל ואוולין קפלון, וכן בסדרות "שניים אוחזין", "סיבת המוות רצח" ו"המקום". כמו כן דיבב סדרות וסרטים, ביניהם את סדרת הטלוויזיה "הדרדסים": זללני, בר-מוח, דרדס שיר, "קיד וידאו", "באטמן - הסדרה המצוירת" ו"צעצוע של סיפור". אוריה נראה בקליפ של השיר "אידישע פיראטן" של להקת חיל הים, בתור הפיראט השמנמן. מדיה וקבצים בנושא אבי אוריה בוויקישיתוף אבי אוריה, במיזם "אישים" לתיעוד היצירה הישראלית אבי אוריה, במסד הנתונים הקולנועיים IMDb (באנגלית) אבי אוריה, באתר "אידיבי", מאגר הידע העברי לקולנוע ישראלי ועולמי אבי אוריה, באתר ספר הקולנוע הישראלי אבי אוריה, במסד הנתונים הקולנועיים KinoPoisk (ברוסית) אבי אוריה, בארכיון הבימה פרטים, באתר "הבמה" שגיא בן נון‏, הזוכים הגדולים בפרסי התיאטרון 2016: "בילי שוורץ" ו"רומיאו ויוליה", באתר וואלה, 20 במאי 2016 יעקב בר-און, ‏מהפך בפרסי התיאטרון: לראשונה יותר זכיות לתיאטראות הפריפריה מל"הבימה" ו"הקאמרי", באתר מעריב אונליין, 20 במאי 2016
מחנה אלדרשוט

מחנה אלדרשוט (באנגלית: Aldershot Garrison) המוכר גם בתור העיירה הצבאית אלדרשוט, הוא בסיס צבאי של הצבא הבריטי הממוקם סמוך לאלדרשוט, המפשייר. מחנה אלדרשוט הוא אחד הגדולים והחשובים של הצבא הבריטי והוא כולל מספר מפקדות ומתקנים המשרתים יחידות שונות בצבא. הוא מתפרס על שטח של כשני קמ"ר וכולל אוכלוסייה של כ-10,500 חיילים ואזרחים, סמוך למחנה נמצאים שטחי אש ואימון בשטח כולל של כ-11 קמ"ר. משום חשיבותו ליחידות הצבא הבריטי, המחנה מכונה "ביתו של הצבא הבריטי" וכיום הוא מקום מושבם של כ-70 יחידות וארגונים צבאיים שונים. בשנת 1854, כחלק ממהלך של הקמת בסיסי קבע לצבא הבריטי, משרד המלחמה רכש כ-11 קמ"ר סמוך לעיירה אלדרשוט ומחנה אלדרשוט נוסד. שנתיים לאחר מכן נפתחו שלושה בתי חולים לצורכי החיילים המשרתים במקום ועד לשנת 1861 אוכלוסיית אלדרשוט גדלה לכדי כ-16,000 חיילים ואזרחים (מכ-870 לפני הקמת המחנה) ושטח המחנה הכולל גדל לכדי כ-32 קמ"ר. היחידות הרבות שהוצבו במחנה ובסביבתו בשנותיו הראשונות, אוגדו לכדי דיוויזיית אלדרשוט, ב-1872 הצבא חולק לשמונה קורפוסים כאשר הקורפוס השני פיקד על היחידות במחנה ושכן בו. ב-1881 כחלק מרפורמה נרחבת בצבא, תוכנית הקורפוסים והמחוזות הוחלפה בפיקודים אזוריים וביניהם הוקם פיקוד אלדרשוט. בשנת 1890 החלו להיבנות קסרקטינים מלבנים לאכלוס החיילים במחנה במקום צריפי העץ והאוהלים, רוב מבנים אלו הוחלפו בעצמם כמעט לגמרי עד לשנות ה-60 של המאה ה-20 במבנים מודרניים. ב-22 בפברואר 1972, כתגובה על יום ראשון העקוב מדם בו ירו צנחנים בריטים במפגינים אירים בדרי, פוצצה המחתרת האירית (הצבא האירי הרפובליקני) מכונית תופת סמוך לחדר האוכל של חטיבת הצנחנים ה-16 באלדרשוט. הפיצוץ גרם למותם של שבעה אזרחים שעבדו במקום, כולל טבחים, אנשי צוות ניקיון וכומר קתולי, בנוסף ל-19 פצועים. במקום הוקמה אנדרטה לזכר נפעי הפיגוע. פיקודים: פיקוד העורף הפיקוד האזורי הפיקוד הסדיר המשותף חטיבות: חטיבת הסיוע הביטחוני ה-11 חטיבת המבצעים המיוחדים של הצבא חטיבת הלוגיסטיקה ה-101 רגימנטים: הרגימנט ה-27, חיל הלוגיסטיקה המלכותי רגימנט הלוגיסטיקה גורקה של המלכה ה-10, חיל הלוגיסטיקה המלכותי חיילי הרגימנט הסקוטי מטורונטו, דצמבר 1939. הנסיך אדוארד מבקר חיילים באלדרשוט, 1931. חיילי חיל השירות של הצבא, 1939. טקס הענקת מדליות, 2019. מדיה וקבצים בנושא מחנה אלדרשוט בוויקישיתוף היסטוריית אלדרשוט באתר "Visitor UK". פיקוד אלדרשוט באתר "British Military History". Natasha Reneaux‏, IRA Bombing Victims Remembered In Aldershot 47 Years Later, ה-22 בפברואר 2019, אתר Forces.Net.
פפלו

חוסה לואיס גרסיה ואיה (בספרדית: José Luis García Vayá; נולד ב-11 באוגוסט 1998) הידוע בכינויו פפלו, הוא כדורגלן ספרדי המשחק בעמדת הקשר בולנסיה, בה הוא גם משמש כקפטן. בשנת 2012 הצטרף פפלו למחלקת הנוער של לבאנטה, ובשנת 2014 חתם בקבוצה על חוזה מקצועני עד לשנת 2021, והצטרף לקבוצת המילואים של המועדון. ב-15 בדצמבר 2015 ערך את הופעת הבכורה שלו בקבוצה הבוגרת, בהפסד 1–2 לאספניול במשחק גביע המלך. באוגוסט 2017 הושאל לעונה אחת להרקולס מהליגה הספרדית השלישית. ב-26 ביולי 2019 הושאל לעונה אחת לטונדלה מליגת העל הפורטוגלית, ובמחזור האחרון של העונה כבש בעיטת עונשין מכריעה שהותירה את הקבוצה בליגה. ב-8 בספטמבר 2020 הושאל לעונה אחת לוויטוריה דה גימארייש, גם היא מליגת העל הפורטוגלית. כשחזר לספרד ביולי 2021, הפך לשחקן הרכב בקבוצה. ביוני 2022 האריך את חוזהו עד ליוני 2032. פפלו, באתר Transfermarkt פפלו, באתר Soccerway פפלו, באתר BDFutbol פפלו, באתר WorldFootball.net פפלו, באתר FootballDatabase.eu Pepelu amplía su contrato con el Levante UD hasta 2021, LevanteUD (בספרדית) Espanyol vs Levante: resumen, goles y resultado - MARCA.com, www.marca.com El Levante UD y el CD Tondela acuerdan la cesión de Pepelu, LevanteUD (בספרדית) PortuGOAL Figure of the Week: Natxo González guides Tondela to traditional final day heroics, portugoal.net El Levante UD y el Vitória Sport Clube acuerdan la cesión de Pepelu, LevanteUD (בספרדית) Luis Sancho de Rosa, Alessio Lisci da con su fórmula, Diario AS, ‏2022-02-27 (בספרדית) Pepelu y el Levante UD renuevan su vinculación por diez temporadas, LevanteUD (בספרדית)
המילניום של רוסיה

המילניום של רוסיה (ברוסית: Тысячелетие России) היא אנדרטה שהוקמה בנובגורוד בשנת 1862 כדי לחגוג את המילניום להגעתו של רוריק לנובגורוד, אירוע שנלקח באופן מסורתי כנקודת התחלה של ההיסטוריה של המדינה הרוסית. תחרות לתכנון האנדרטה נערכה בשנת 1859. אדריכל ויקטור הרטמן (אנ') והאמן מיכאיל מיקשין (אנ') הוכרזו כמנצחים. העיצוב של מיקשין נראה כמצלב גלובוס גרנדיוזי בגובה 15 מטר בצורת פעמון. הוא היה אמור להיות מוקף בכמה שכבות של פסלים המייצגים מלכים, אנשי דת, גנרלים ואמנים רוסים שפעלו בתקופות שונות של ההיסטוריה הרוסית. מיקשין עצמו לא היה פסל, ולכן 129 הפסלים האישיים לאנדרטה נעשו על ידי הפסלים הרוסים המובילים של זמנם, כולל חברו איבן שרדר (רו') ואלכסנדר אופקושין (אנ') המהולל. באופן בלתי צפוי למדי עבור פרויקט רשמי שכזה, הצארים והמפקדים היו מיוצגים זה לצד זה עם שישה עשר אישים בולטים בתרבות הרוסית: לומונוסוב, פושקין, לרמונטוב, גוגול, קרל ברולוב, מיכאיל גלינקה וכו'. באשר לשליטים הרוסים, איוון האיום נעדר מהאנדרטה בשל תפקידו בביזה ובטבח של נובגורוד ב-1570 על ידי האופריצ'נינה. לצד הנסיכים המוסקוביים מיוצגות השושלות הליטאיות מימי הביניים כמו גדימינאס או ויטאוטאס הגדול ששלטו על הסלאבים המזרחיים של בלארוס ואוקראינה של ימינו. רוריק - מייסד שושלת רוריק ולדימיר הראשון דמיטרי דונסקוי איוואן השלישי מיכאיל הראשון - מייסד שושלת רומנוב, קוזמה מינין נותן את כובע המונומך (אנ') למיכאיל, ודמיטרי פוז'ארסקי מגן עליו. פיוטר הגדול מדיה וקבצים בנושא המילניום של רוסיה בוויקישיתוף Monument to the Millennium of the Russian Statehood, visitnovgorod.com
עונת 1972/1973 בליגת המשנה ההולנדית

עונת 1972/1973 בליגת המשנה ההולנדית הייתה העונה ה-17 של ליגת המשנה ההולנדית, שהיא הליגה ההולנדית השנייה. בסיום עונה זו, רודה ודה חראפסחאפ העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 18 ששיחקו בעונה הקודמת בליגה, אליהן הצטרפו, היורדות מליגת העל, פולנדם וויטסה ארנהם. ששיחקו ביניהן במשך 2 סיבובים בני 19 משחקים כל אחד – 38 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. בלו וויט אמסטרדם ששיחקה בליגה בעונה שעברה התמזגה עם DWS אמסטרדם מליגת העל ונמחקה מהליגה. בסיום העונה נרכשה הקבוצה על ידי ספורט קלאב אמרספורט והפכה לאמרספורט הליגה חולקה ל-4 סבבי דירוג, סבב 1 בן 10 מש', סבב 2 בן 9 מש' סבב 3 בן 10 מש' וסבב 4 בן 9 משחקים כ-38 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
אטקאן קראזור

אטקאן קראזור (בגרמנית: Atakan Karazor; נולד ב-13 באוקטובר 1996 באסן שבגרמניה) הוא כדורגלן גרמני המשחק בעמדת הקשר האחורי בקבוצת שטוטגרט מהבונדסליגה. קראזור גדל במחלקות הנוער של שוורץ-וייס אסן ובוכום. את הקריירה המקצוענית שלו החל בקבוצת המילואים של בורוסיה דורטמונד. ב-1 ביולי 2017 חתם קראזור בהולשטיין קיל מהבונדסליגה השנייה. הוא ערך 26 הופעות ליגה במדי המועדון, בהן הבקיע שני שערים. ב-15 במאי 2019 חתם קראזור בשטוטגרט מהבונדסליגה השנייה. בתום עונת 2019/2020 העפיל עם המועדון לבונדסליגה. קראזור נולד בגרמניה, והוא ממוצא טורקי. ב-11 ביוני 2022 אישרה שטוטגרט דרך האתר הרשמי שלה כי כי קראזור נעצר במהלך חופשה באיביזה. מאוחר יותר באותו היום פורסמו בתקשורת דיווחים לפיהם כדורגלן גרמני נעצר באיביזה בחדש לאונס נערה. מדיה וקבצים בנושא אטקאן קראזור בוויקישיתוף אטקאן קראזור, באתר Transfermarkt אטקאן קראזור, באתר Soccerway אטקאן קראזור, באתר WorldFootball.net אטקאן קראזור, באתר FootballDatabase.eu VfB holt Atakan Karazor von Holstein Kiel באתר Stuttgarter Nachrichten, ‏ 15 במאי 2019 (בגרמנית) Ermittlungen gegen Atakan Karazor באתר הרשמי של שטוטגרט, 11 ביוני 2022 (בגרמנית) Top footballer arrested for alleged Ibiza rape of teenager who ended up in hospital באתר דיילי מירור, 11 ביוני 2022 (באנגלית)
בהירות

בהירות במשמעותה המילונית פירושה ההפך מכהה, מואר, חיוור, נראה בקלות; בהשאלה משמש המונח לציין "מובן בקלות", "ברור". האם התכוונתם ל... אסטרונומיה עוצמת הארה – כמות האנרגיה הנפלטת מגרם שמיים כקרינה אלקטרומגנטית לכל הכיוונים ליחידת זמן בהירות נראית – עוצמת ההארה של גרם שמיים שהייתה נראית מכדור הארץ בהיעדר האטמוספירה; מסומנת ב-m ונמדדת על סקאלה בהירות מוחלטת – הבהירות הנראית של גרמי שמיים לו היה מרחקם מכדור הארץ 10 פארסק (כ-32.6 שנות אור); מסומנת ב-M ונמדדת בסולם לוגריתמי בהירות אדינגטון (גבול אדינגטון) – שיא הבהירות שגרם שמיים יכול להשיג בשיווי המשקל בין לחץ הקרינה שהוא פולט החוצה וכוח הכבידה של משקלו הדוחף פנימה אחר בהירות יהלום (גם "ניקיון יהלום") – צלילוּת יהלום, ראו יהלום#צלילות טבלת כוכבים בהירים
חוטפריט רומראטו

חוטפריט רוּמֵרָאטוּ (בהולנדית: Godfried Roemeratoe; נולד ב-19 באוגוסט 1999 באוסט-סוברח (אנ') שבהולנד) הוא כדורגלן הולנדי המשחק בעמדת הקשר האחורי בקבוצת ואלבייק. רומראטו גדל במחלקת הנוער של טוונטה. ב-21 בדצמבר 2018 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 0–2 על נאק ברדה במסגרת המחזור ה-19 בליגת המשנה ההולנדית לעונת 2018/2019. הוא ערך שלוש הופעות ליגה במדי המועדון בעונה זו, בה העפיל המועדון לליגת העל ההולנדית. ב-3 באוגוסט 2019 ערך רומראטו את הופעת הבכורה שלו בליגת העל ההולנדית, בתיקו 1-1 נגד פ.ס.וו. איינדהובן במסגרת המחזור הראשון לעונת 2019/2020. הוא ערך 45 הופעות בליגת העל ההולנדית בשתי עונותיו עם המועדון, ובסך הכל ערך 48 הופעות ליגה במדי המועדון. ב-23 באוגוסט 2021 הושאל רומראטו למשך עונה אחת לווילם II מליגת העל ההולנדית. ב-28 באוגוסט הוא ערך את הופעת הבכורה שלו במועדון, בניצחון 0–1 על זוולה במסגרת המחזור השלישי בליגה לעונת 2021/2022. ב-10 בדצמבר הוא הבקיע את שערו היחיד במועדון, שער הבכורה שלו בקריירה, בהפסד 1–3 לקמבור במסגרת המחזור ה-16 באותה עונה. הוא ערך 21 הופעות ליגה במדי וילם II במהלך תקופת ההשאלה. ב-26 ביוני 2022 חתם רומראטו על חוזה לשנתיים בקבוצת הפועל תל אביב. חוטפריט רומראטו, באתר Transfermarkt חוטפריט רומראטו, באתר Soccerway חוטפריט רומראטו, באתר National Football Teams חוטפריט רומראטו, באתר FootballDatabase.eu Godfried Roemeratoe naar Tilburg באתר הרשמי של וילם II, ‏ 23 באוגוסט 2021 (בהולנדית) איציק כלפי, רומראטו חתם בהפועל ת”א לשנתיים, אלו לעונה, באתר ynet, 26 ביוני 2022